Loe uudis läbi ning loo sellele fantaasiarikas ja pikk lause, mis võiks uudist tutvustada.

## Pealkiri:

Tiitlikaitsja kostitas Austraaliat nelja väravaga

## Põhitekst:

D-alagrupi kohtumine algas tiitlikaitsja jaoks šokiga, kui Austraalia asus üheksandal mänguminutil Craig Goodwini tabamusest juhtima. Austraallaste eduseis paraku kaua ei püsinud, sest 27. minutil skooris viigivärava Adrien Rabiot ning viis minutit hiljem viis Olivier Giroud Prantsusmaa 2:1 juhtima. Pärast väravaid muutus Prantsusmaa mängupilt enesekindlamaks ja enne poolajavile oldi väravale lähedal veel mitmel korral.

Prantsusmaa jätkas teist poolaega sealt, kus eelmine pooleli jäi ning pärast mitmeid ohtlikke rünnakuid kasvatas Kylian Mbappe 68. minutil tiitlikaitsja eduseisu kahele väravale.

Neli minutit hiljem lõi Giroud oma teise ja Prantsusmaa neljanda värava, mis vormistas ühtlasi kohtumise lõppskoori. Seejuures lõi Giroud oma koondisekarjääri 51. värava ja tõusis ühele pulgale Theirry Henry'ga, mis tähendab, et Giroud'st saab järgmise tabamusega ainuisikuliselt Prantsusmaa kõigi aegade suurim väravakütt.

Prantsusmaa lõpetab esimese mängudevooru D-alagrupi liidrina. Teist ja kolmandat kohta jagavad Taani ja Tuneesia, kes mängisid teisipäeva pärastlõunal 0:0 viiki.

D-alagrupp

90:00

Prantsusmaa

4

27' Rabiot
32' Giroud
68' Mbappe
72' Giroud

4
:
1
1

Austraalia

9' Goodwin

Prantsusmaa

27' Rabiot
32' Giroud
68' Mbappe
72' Giroud

Austraalia

9' Goodwin

Enne mängu:

Neli aastat tagasi peetud MM-il krooniti tiitlivõitjaks Prantsusmaa, kes sai finaalis 4:2 jagu Horvaatiast. Ka toona alustas Prantsusmaa MM-i tänase vastase Austraalia vastu, kelle üle võeti avamängus 2:1 võit.

Austraalia on viiest omavahelisest kohtumisest võidurõõmu maitsnud vaid korra, kui 2001. aastal alistati Prantsusmaa FIFA konföderatsioonide karika alagrupiturniiril 1:0.

Prantsusmaa peab tänavusel MM-il hakkama saama äsja Ballon d'Or'i ehk maailma parima jalgpalluri tiitli pälvinud Karim Benzemata. Vigastuste tõttu jäävad suurturniirist eemale ka eelmisel MM-il kandvat rolli täitnud poolkaitsjad Paul Pogba ja N'Golo Kante ning keskkaitsja Presnel Kimpembe. Lisaks on küsimärgi all keskkaitsja Raphael Varane, kes vigastas end oktoobri lõpus Manchester Unitedi liigamängus Londoni Chelsea vastu.

Austraalia on osalenud igal MM-il alates 2006. aastast, kuid alagrupist pääsesid nad viimati edasi 16 aastat tagasi, kui nende kuldne põlvkond eesotsas Tim Cahilli, Harry Kewelli ja Mark Vidukaga pidi kaheksandikfinaalis tunnistama hilisema tiitlivõitja Itaalia 1:0 paremust.

Tänavu toetub Austraalia pigem uuema põlvkonna mängijatele, sest koondisesse pääses koguni 17 MM-debütanti. Koondist veavad väravavaht ja kapten Mathew Ryan ning Glasgow Celticu poolkaitsja Aaron Mooy. Väravaid oodatakse ründajalt Mathew Leckielt, kes on 13 tabamusega Austraalia MM-koondise parim väravakütt.

Lisaks Prantsusmaale ja Austraaliale kuuluvad D-alagruppi Taani ja Tuneesia, kelle mängust algab ETV ja ERR-i spordiportaali otseülekanne kell 14.50.
## Sissejuhatus:

user
Jalgpalli maailmameistrivõistluste kolmanda mängupäeva viimases kohtumises alistas tiitlikaitsja Prantsusmaa 4:1 Austraalia.
assistant